Björn Jónsson lætur af störfum
Garðar þakkar Birni gott samstarf
Menn nutu góðra veitinga í tilefni dagsins
Vestfirskir verktakar :)
Í dag föstudaginn 7. mars 2008 var Björn Jónsson kvaddur með virktum á kaffistofu Vestfirskra í nýja Grunnskólanum. Björn verður 65 ára á mánudaginn og hefur ákveðið af því tilefni að láta af störfum. Um leið og Garðar Sigurgeirsson þakkaði Birni, farsælt og ánægjulegt 22 ára samstarf sem hann líkti við gott hjónaband, færði hann Birni blóm og gjafakort í kveðjuskyni ásamt langþráðum starfslokasamningi. Í samningnum segir að einu sinni í mánuði sé Birni heimilt að mæta á skrifstofu Vestfirskra Verktaka og þiggja þar "blautan koss" af vörum skrifstofudömunnar og hressingu úr möppunni góðu að honum loknum og að samningurinn gildi á meðan Björn hafi heilsu og getu til að innheimta.
Minni Hlíð
Bolvíkingurinn Sigurður Hannesson
Loftur og Bjarni rafvirki
Vestfirskir verktakar hafa undanfarna mánuði unnið að því að reisa nýtt íbúðarhús við Minni Hlíð í Bolungarvík en þar hefur ekki verið byggt íbúðarhús á vegum einkaaðila síðan fyrir 1990. Búið er að loka húsinu og verið er að einangra og klæða loft og veggi.
Jólahlaðborð Vestfirskra verktaka
Garðar og Nonni eftir mat væntanlega
Sveinn Ingi að lýsa því þegar Gunni datt niður af brúnni?
Steini bara nokkuð ánægður með lífið
Bergsteinn, Hemmi og Sigurður ásamt betri helmingunum
Guðlaug og Steini, nágrannar og samstarfsfélagar og einhver sem vill ekki láta taka mynd af sér :)
Síðastliðinn laugardag fjölmenntu Vestfirskir verktakar á jólahlaðborð í Kaffi Edinborg. Hlaðborðið var allt hið glæsilegasta og var mikið borðað, drukkið og hlegið.
Síðasta íbúðin að Hafnarstræti 19
Vestfirskir verktakar eru um þessar mundir að innrétta síðustu ókláruðu íbúðina að Hafnarstræti 19 og ganga framkvæmdir vel að sögn Bergsteins Gunnarssonar umsjónarmanns verksins. Íbúðin var fokheld þegar Vestfirskir tóku við henni og var því byrjað á því að hólfa hana niður, setja upp milliveggi og þess háttar.